Συντεταγμένες: 39°37′43.7596″N 19°51′26.9572″E﻿ / ﻿39.628822111°N 19.857488111°E﻿ / 39.628822111; 19.857488111

Το **Μουσείο Καποδίστρια** είναι πρώην οικία και νυν μουσείο στο νησί της Κέρκυρας, στην Ελλάδα.

Τοποθεσία
---------

Η συγκεκριμένη κατασκευή βρίσκεται στο χωριό Εβροπούλοι, το οποίο βρίσκεται σε απόσταση, περίπου, 7 χιλιομέτρων από την πόλη της Κέρκυρας.

Ιστορία και περιγραφή
---------------------

Το μουσείο αποτελούσε εξοχική κατοικία της Οικογένειας Καποδίστρια για αριθμό αιώνων. Ιδρύθηκε το 1981 και είναι αφιερωμένο στη ζωή και το έργο του Ιωάννη Καποδίστρια του Α’ Κυβερνήτη της Ελλάδας, υπουργού εξωτερικών της Ρωσικής Αυτοκρατορίας, σπουδαίου διπλωμάτη, πολιτικού και ιατρού. Το 2017 το Μουσείο Καποδίστρια επαναλειτούργησε για το κοινό με νέα μόνιμη έκθεση και νέες ερευνητικές, εκπαιδευτικές και ψυχαγωγικές υπηρεσίες. Εντός της μόνιμης συλλογής του, περιλαμβάνει προσωπικά αντικείμενα του Ιωάννη Καποδίστρια, πορτρέτα της οικογένειας Καποδίστρια, βιβλία από την προσωπική συλλογή του Ιωάννη Καποδίστρια καθώς και έργα τέχνης και έπιπλα χρονολογούμενα από την περίοδο ζωής του.  Στην αίθουσα Κουκουρίτσα παρουσιάζεται η ιστορία του κτήματος και της οικίας της Κουκουρίτσας της οικογένειας Καποδίστρια και η μετατροπή αυτού του κτηρίου σε μουσείο αφιερωμένο στον Ιωάννη Καποδίστρια. Από την πλευρά του, ο κήπος της συγκεκριμένης αγροικίας έχει έκταση 13 στρέμματα, χαρακτηρίζεται από την πυκνή βλάστησή του, καθώς και από τη θέα, που προσφέρει τόσο προς την ίδια την πόλη της Κέρκυρας, όσο και προς την Ήπειρο, ενώ, παράλληλα, κατά τη διάρκεια των θερινών μηνών, φιλοξενεί μεγάλο αριθμό πολιτιστικών εκδηλώσεων.Το μουσείο ανήκει σε 3 Κερκυραϊκά πνευματικά ιδρύματα, στην Αναγνωστική Εταιρία Κερκύρας, την Φιλαρμονική Εταιρεία Κερκύρας και την Εταιρεία Κερκυραϊκών Σπουδών έπειτα από δωρεά της Μαρίας Δεσύλλας το 1979, δισέγγονης του μικρότερου αδελφού του Κυβερνήτη.

Η περιήγηση στον κήπο και στο υπαίθριο Καφέ του Μουσείου είναι δωρεάν. Το μουσείο διαθέτει δωρεάν στους επισκέπτες ακουστική ατομική ξενάγηση σε τέσσερις γλώσσες (ελληνικά, αγγλικά, ρωσικά, γαλλικά).

Διακρίσεις
----------

* To 2023, η Δ.Ε. του Μουσείου Μπενάκη επέλεξε να τιμήσει το Μουσείο Καποδίστρια για την πνευματική του προσφοράς στην περιφέρεια. Το Μουσείο Καποδίστρια ήταν ο τιμώμενος φορέας σε ειδική εκδήλωση του Μουσείου Μπενάκη-Ελληνικός Πολιτισμός στο πλαίσιο του εορτασμού της Διεθνούς Ημέρας Μουσείων, στις 23 Μαΐου 2023.
* Το 2022, το  Μουσείο Καποδίστρια ήταν το μοναδικό μουσείο από την Ελλάδα,υποψήφιο για το βραβείο «Ευρωπαϊκό Μουσείο της χρονιάς» (European Museum of the Year Award) (ΕΜΥΑ) για το έτος 2022. Το βραβείο αυτό διοργανώνεται από το Ευρωπαϊκό Φόρουμ για τα Μουσεία. Για το 2022, 60 μουσεία από όλη την Ευρώπη ήταν υποψήφια γι' αυτό το βραβείο.
* Το 2018, το Καφέ του Μουσείου Καποδίστρια διακρίθηκε από το Ελληνικό Ινστιτούτο Αρχιτεκτονικής, ως ένα από τα σημαντικότερα δείγματα αρχιτεκτονικών έργων της διετίας 2016-2018, έργα που πλέον λειτουργούν ως δείκτες για τη σύγχρονη αρχιτεκτονική στην Ελλάδα, την Ελλάδα της κρίσης. Το Καφέ παρουσιάστηκε στην 9η Biennale Νέων Ελλήνων Αρχιτεκτόνων στο Μουσείο Μπενάκη – κτήριο Πειραιώς (26/9 - 25/11/2018)

Kapodistrias MuseumΜουσείο Καποδίστρια
Kapodistrias MuseumΜουσείο Καποδίστρια
Kapodistrias MuseumΜουσείο Καποδίστρια

Δείτε επίσης
------------

* (επίσημη ιστοσελίδα Μουσείου)
* Ψηφιακό αρχείο Ιωάννη Καποδίστρια
* 
* 
*

Παραπομπές
----------

1. 1 2  capodistriasmuseum.com/en/the-museum/history-of-the-museum/. Ανακτήθηκε στις 28  Μαρτίου 2021.
2. 1 2 3 4  «Μουσείο Καποδίστρια». *odysseus.culture.gr*. Υπουργείο Πολιτισμού και Αθλητισμού. Αρχειοθετήθηκε από το πρωτότυπο στις 4 Νοεμβρίου 2007. Ανακτήθηκε στις 8 Απριλίου 2021.
3. ↑  «To Μουσείο Καποδίστρια Υποψήφιο για το βραβείο Ευρωπαϊκό Μουσείο της Χρονιάς 2022 | Θέματα Αρχαιολογίας Περιοδικό Ελεύθερης Πρόσβασης». Ανακτήθηκε στις 9 Ιανουαρίου 2022.
4. 1 2  «ΜΟΝΙΜΗ ΕΚΘΕΣΗ». *Μουσείο Καποδίστρια*. Ανακτήθηκε στις 9 Ιανουαρίου 2022.
5. ↑  «ΕΠΙΣΚΕΨΗ». *Μουσείο Καποδίστρια*. Ανακτήθηκε στις 9 Ιανουαρίου 2022.

|  |  |
| --- | --- |
| 

|  |
| --- |
| * Πύλη:Πολιτισμός
* Πύλη:Ελλάδα
 |

 |